
S K R A Ć E N I  Z A P I S N I K
od 12. rujna 2024. godine

sa 21. sjednice Općinskog vijeća Općine Novo Virje u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/24-01/01, URBROJ: 2137-22-24-3, od 4. rujna 2024. godine.

PREDSJEDNICA: Utvrđujem da današnjoj sjednici Općinskog vijeća Općine Novo Virje prisustvuje većina članova Općinskog vijeća i to:


PRISUTNI:

1.  Katarina Kozarić - Šabarić, predsjednica Općinskoga vijeća
2.  Marina Bušić, potpredsjednica Općinskoga vijeća
3.  Darko Bezjak, član Općinskog vijeća
 4.  Ivan Baruškin, član Općinskoga vijeća
 5.  Nenad Lukić, član Općinskoga vijeća
 6.  Dario Ciganović, član Općinskoga vijeća,
 7.  Željko Šadek, član Općinskoga vijeća.


OSTALI PRISUTNI:

1. Mirko Remetović, općinski načelnik Općine Novo Virje
2. Miroslav Lukanec, pročelnik JUO Općine Novo Virje

Sjednicu Općinskog vijeća Općine Novo Virje otvorilila je predsjednica Općinskog vijeća Katarina Kozarić - Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.

PREDSJEDNICA: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Polugodišnjeg izvještaja o izvršenju Proračuna Općine Novo Virje za 2024. godinu,
2. Donošenje Odluke o poništenju postupka jednostavne nabave izgradnje pomoćne zgrade (spremišta) kod nogometnog igrališta,
3. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2024./2025.,
4. Donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2024. godinu za razdoblje od 1. siječnja 2024. godine do 30. lipnja 2024. godine,
5. Donošenje Zaključka o usvajanju izvješća o korištenju Proračunske zalihe Proračuna Općine Novo Virje za 2024. godinu za razdoblje od 1. siječnja do 30. lipnja 2024. godine,
6. Razno.


Dnevni red je usvojen sa 7 glasova ZA.

Točka 1.

PREDSJEDNICA: Prelazimo na prvu točku, a to je donošenje Poluodišnjeg izvještaja o izvršenju Proračuna Općine Novo Virje za 2024. godinu.

PREDSJEDNICA: Predlagatelj Polugodišnjeg izvještaja je općinski načelnik i ima riječ.

OPĆINSKI NAČELNIK: U materijalima ste primili polugodišnji izvještaj o izvršenju Proračuna Općine Novo Virje za 2024. godinu. Da li je potrebno još kakvo dodatno objašnjenje. 

IVAN BARUŠKIN: Imamo ostvarenje od 30,80 % u prihodu, rashodi su 28,61%. U dogledno vrijeme ćemo trebati ići na izmjene i dopune proračuna.

OPĆINSKI NAČELNIK: Budu izmjene i dopune proračuna.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

POLUGODIŠNJI IZVJEŠTAJ
o izvršenju Proračuna Općine Novo Virje za 2024. godinu

Točka 2.

PREDSJEDNICA: Prelazimo na drugu točku, a to je donošenje Odluke o poništenju postupka jednostavne nabave izgradnje pomoćne zgrade (spremišta) kod nogometnog igrališta.

PREDSJEDNICA: Predlagatelj Odluke je općinski načelnik i ima riječ.


OPĆINSKI NAČELNIK: Poslali smo pozive na dostavu ponuda za izgradnju pomoćne zgrade (spremišta) na nogometnom igralištu i to na tri adrese. Dobili smo jednu ponudu od tvrtke Armadom d.o.o. iz Virovitice u iznosu od 65.511,26 eura što je dosta više od procijenjene vrijednosti. Predlažem da se donese Odluka o poništenju te da se uputi novi poziv na dostavu ponuda.

PREDSJEDNICA: Misliš da će se naći nešto jeftinije?

OPĆINSKI NAČELNIK: Budemo vidjeli, mislim da bude.

IVAN BARUŠKIN: Posao se može punuditi i našim domaćim izvođačima radova.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o poništenju postupka jednostavne nabave izgradnje pomoćne zgrade (spremišta) kod nogometnog igrališta

Točka 3.

PREDSJEDNICA: Prelazimo na treću točku, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2024./2025.,
Predlagatelj Zaključka je općinski načelnik i ima riječ.

OPĆINSKI NAČELNIK: Ovom odlukom općina bi podnosiocima zahtjeva refundirala iznos za nabavu radnih bilježnica i drugog obrazovnog materijala te školskog pribora u iznosu od 55,00 eura po učeniku.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2024./2025.

Točka 4.

PREDSJEDNICA: Prelazimo na četvrtu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2024. godinu za razdoblje od 1. siječnja 2024. godine do 30. lipnja 2024. godine.

PREDSJEDNICA: Predlagatelj Zaključka je općinski načelnik i ima riječ.

Općinski načelnik kratko obrazlaže Polugodišnje izvješće o radu.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2024. godinu za razdoblje od 1. siječnja 2024. godine do 30. lipnja 2024. godine

Zaključak se prilaže ovom zapisniku i čini njegov sastavni dio.

Točka 5.

PREDSJEDNICA: Prelazimo na petu točku, a to je donošenje Zaključka o usvajanju izvješća o korištenju Proračunske zalihe Proračuna Općine Novo Virje za 2024. godinu za razdoblje od 1. siječnja do 30. lipnja 2024. godine.

PREDSJEDNICA: Predlagatelj Zaključka je općinski načelnik i ima riječ.

OPĆINSKI NAČELNIK: Sredstva proračunske zalihe u razdoblju od 1. siječnja 2024. godine pa do 30. lipnja 2024. godine nisu korištena.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2024. godinu za razdoblje od 1. siječnja do 30. lipnja 2024. godine
[bookmark: _GoBack]
Točka 6.

ŠADEK ŽELJKO: Imam prijedlog za izmjenu cjenika vaganja na mosnoj vagi u Širinama. Usluga prvog i drugog vaganja iznosi 9,95 eura, a smatram da bi to trebalo zaokružiti i staviti da bude 10,00 eura. 
Nakon kratke rasprave svi vijećnici su se složili sa tim prijedlogom te je donesen zaključak da cijena prvog i drugog vaganja 10,00 eura, te da se isto promjeni u cjeniku vaganja.

NENAD LUKIĆ: Zanima me vezano za trgovinu u Crncu, bio je sastanak DVD –a, te je bilo upita vezano kada će opet biti otvorena trgovina.

OPĆINSKI NAČELNIK: Problem su imovinsko pravni odnosi, to ćemo dati odvjetniku.

DARKO BEZJAK: Ljudi ispituju, zanima ih kada će se riješiti da imaju trgovinu.

OPĆINSKI NAČELNIK: DVD Crnec je tu trgovinu prodao, a time je napravljena sala. Zato smo dali odvjetniku. Ne znam da li Lonia polaže zakonsko pravo na to ili ne, vidjeti ćemo što će reći odvjetnik.

ŽELJKO ŠADEK: Dok smo radili dogradnju kuhinje u Crncu tražili smo suglasnost od Sloge, ne vjerujem da su oni to etažirali. Pitanje je da li su oni tu vlasnici.

DARIO CIGANOVIĆ: U kojoj je fazi projektiranje nogostupa i tenisko igralište?

OPĆINSKI NAČELNIK: Zapelo je u dijelu kod gospodina Bušića gdje privatno vlasništvo ulazi u županijsku cestu, oni će to riješiti, odnosno tražiti da im se to dodijeli.
Što se tiče teniskoga igrališta raspisana je javna nabava, to je u postupku.

ŽELJKO ŠADEK: Vezano za raspravu o nacionalnom parku Drava, da li je to javljeno našoj općini, da li je o tome bila kakva rasprava.

OPĆINSKI NAČELNIK: To je bila jedna od tema na kolegiju župana, gradonačelnika i načelnika. Tražila se radna skupina, mišljenja o nacionalnom parku su bila većinom protiv.

ŽELJKO ŠADEK: Ako dođe do nečega Općina bi trebala zauzeti stav.

Predsjednica Općinskog vijeća Općine Novo Virje, Katarina Kozarić- Šabarić završava sjednicu u 21,00 sati.

Dovršeno.

ZAPISNIČAR
Miroslav Lukanec
PREDSJEDNICA

Katarina Kozarić - Šabarić




